Emden
        
         (by i Tyskland)
Store norske leksikon,Geografi,Verdens geografi,Europa,Tysklands geografi
Emden er en by i Tyskland, i Niedersachsen, nær munningen av elven Ems i Nordsjøen (Dollartbukta), og nær grensen mot Nederland. Byen har 49 780 innbyggere (2020).
Emden har vannveiforbindelse med Ruhrområdet over Dortmund–Ems-kanalen, og er en av Tysklands betydeligste havnebyer. Ems–Jade-kanalen danner forbindelse over land mellom Emden og Wilhelmshaven. Gassen fra Ekofiskfeltet i Nordsjøen føres gjennom Emden-ledningen i land i Emden, som har store gassbehandlingsanlegg og petroleumsraffinerier (se Emden-terminalen). Byen har ellers skipsverft, hermetikkfabrikker med mer, og er hjemmehavn for en betydelig fiskeflåte.Emden har et nederlandsk utseende med mange kanaler, og hadde inntil andre verdenskrig mye gammel bebyggelse. Les mer i Store norske leksikon Tyskland Tysklands geografi Niedersachsen